Ego Alaydis, mater ducis Burgundie, notum facio omnibus presentes litteras inspecturis quod Galterus de Divione et Maria uxor sua, in presentia mea constituti, pro remedio animarum suarum ecclesie Loci Dei dederunt in elemosinam et concesserunt duas pecias vinee sitas in finagio de Nuiz quod vocatur Pruulle, quarum peciarum unam emerunt des Moretez et alteram dou Genevois. Et sciendum quod dicti Galterus et Maria duas supradictas pecias vinee ad vitam suam tenebunt, ita tamen quod vendere vel invadiare non poterunt. Imo post decessum ipsorum ad dictam ecclesiam Loci Dei predicte pecie vinee libere et sine onere debitorum revertentur. In cujus rei testimonium, ad preces dictorum Galteri et Marie presentes litteras sigillo meo sigillavi. Actum est hoc anno Domini Mo CCo XLo, mense julio.